
kvina faka kongreso de la fervojistoj 


Dum la Deka Kongreso okazos la 5-an de Aŭgusto, ĉe 
Gaumont-Palaco, la Kvina faka Kongreso de la Fervojistoj. 

Estus necese, ke multaj samideanoj ĉeestu. Por igi pli 
facila la taskon de la Komitato, ni petas la esperantistajn fer- 
vojistojn, kiuj intencas partopreni tiun manifestadon, sendi 
aliĝon poŝtkarte kiel eble plej baldaŭ al S-ro Chilot, en \ ille- 
neuve-St-Georges (Francujo). 

PROVIZORA PROGRAMO 

Matene. — Vizko de la pariza elektra stacidomo kaj labor- 
ejo, sub la gvidado de inĝeniero. 

Vespere, je la 14-a horo. — Kunveno de la Fervojistoj, 
anoj aŭ ne de la Tutmonda Asocio de la Esperantistaj Fervojistoj. 

Raporto pri « Eervoja Esperantisto»; Elekto de la Ko- 
misaro, kiu okazos voĉe kaj letere je la 4-a ; Esperantista 
eminentulo faros propagandan konferencon ; Frata vespermanĝo 

je la 20-a horo. 

Ni ricevos kun plezuro kaj dankemo ĉiujn ajn proponojn 
rilate al la Kongreso, nia Asocio aŭ «Fervoja Esperantisto». 


Ciuj Kargoj per Ekspertiĝo estus sendataj al Hull 

per « Hull kaj Barnsley Fervojo » 


La haveno de Hull estas la plej malkara el la ĉefaj ha 
venoj de Granda Britujo, kaj tra ĝi pasas komercaĵoj en areon 
de Anglujo, kies enloĝantaro estas pli ol 10,000,000, ĉar Hull 
estas en la apudeco de la grandaj fabrikejaj urboj de Yorkshire 
(Jorkŝiro), Lincolnshire (Linkonŝiro), kaj la Mezlando. 

La speciala atento de kontinentaj kaj koloniaj komercistoj 
estas altirata al la haveno pro ĝia notindeco kiel granda kaj 
grava komerca vendejo, kaj kiel la ĉefcentro poi la disvastiĝo 

de komercajo inter la kontinentaj kaj anglaj urboj. 

La prezoj por la portado de kaj al Hull per la Hull kaj 
Barnsley Fervojo estas tre moderaj kaj allogaj, kaj la havenaj 

kostoj estas tre favoraj. . A . 

For certigi rapidan forsendon, sendu viajn ŝarĝnotojn kaj 

fakturojn al S-ro J, Larder, 31, High-street, Hull, Anglujo, kiu 

donos tujan atenton por aranĝi la kolektadon de la komercaĵo 

el la envenantaj ŝipoj, kaj forsendos laŭ viaj instrukcioj al ĉiuj 

partoj de Granda Britujo. 

Por pluaj sciigoj sin turnu al S-ro J. Shaw, komercaĵa 
administranto, Hull kaj Barnsley Fervojo, Charlotte-street, Hull. 

E. Watkin 

Ĉefa Administranto. 


Motorvagonoĵ 


kompare al malpezaj vagonaroj 
en Anglujo 


Antaŭ kelke da j.aroj, la motorvagono sukcesis havigi al si 
en la administracio de la anglaj fervojunuiĝoj grandan disvast- 
iĝon ; sed nun ĝi perdis ree ĉi tiun rangon, kaj la fervojunuiĝoj 
preferas malpezajn vagonarojn. Malgrandaj kaj grandaj fervoj- 
unuiĝoj konstruigis tiutempe motorvagonojn, kaj ekzistis nur 
malmulte da fervojaj administracioj, kiuj ne enkondukis motor- 
vagonojn. Nuntempe oni forlasis tian konstruigon, multe da 
motorvagonoj estas aliigitaj per motoro forigita kaj aliemaniere 
uzita. Sur multe da linioj oni tute ĉesigis la interkomunikiĝ- 
adon per motorvagonoj, sur aliaj linioj oni ankoraŭ uzas tiajn 
vagonojn ĝis la fino de la uzebleco, sed oni ne havigas al si 

aliajn. 

La-malpezaj vagonoj, kiuj anstataŭigas ilin, konsistas plej- 
parte el tendrolokomotivo kun unu, du aŭ pli da personvagonoj. 
Kornpreneble ili en diversaj punktoj superas la motorvagonojn; 
ekzemple dum la lasta estas precipe aĉetota, taŭga lokomotivo 
ekzistas ĉe la administrantaro de la plejmultaj fervojunuiĝoj, ne 
estas necese, ke ĝi estu el la nombro cle la novaj maŝinoj por 
la servo, kiun oni postulos de ĝi, sed sufiĉas por tiu celo 
maŝinoj de plimalnova konstrumaniero. Per tio oni ne intencas 
diri, ke la motorvagonoj ne havas ekzistrajton, male ekzistas 
multe da okazoj, en kiuj ili bone servis kaj kie okazis la malo, 
ne estas necese, ke la konstrumaniero kaŭzu tion, sed la ne- 
taŭgeco de la koncerna linio por la interkomunikiĝado per 
motorvagonoj. Tre ofte ankaŭ decidigis tiurilate la ekonomiaj 
cirkonstancoj. La malg*randa nombro de motorvagonaroj, kiuj 
ekzistas sur unu linio eble ankaŭ malfaciligis la funkciadon ; 
ĉar unufianke la funkciado kaj la kostoj por la riparado de la 
vagonoj, kiuj nur ekzistas malmultnombre kaj kiuj havas eble 
ankaŭ krom tio grandan diferencon rilate al la konstrumaniero 
de la aliaj, ne estas ĉiam tute simplaj kaj alifianke la uzado 
de tiaj vagonoj okaze de la malfunkciadoj estas multe pli mal- 
faciligita, ol se pli granda nombro de samaj vagonoj ekzistas. 
Precipe oni mencias, flanke de la anglaj fervojunuiĝoj, la ebl- 

econ, ke oni povas ankoraŭ ekspluati malnovajn lokomotivojn 
en malpezaj vagonaroj, ke oni povas longigi multe pli bone la 
vagonaron kaj akordigi ĝin multamplekse al la bezonoj de la 
variema interkomunikiĝado. Ekzistas tiaj malpezaj vagonaroj 
konsistantaj el maksimume ses vagonoj, el kiuj tri estas star- 
igataj antaŭ kaj tri maiantaŭ la lokomotivo. 

Per ĉi tiu aranĝo estas eble, ke oni povos returnigi la 
malpezan vagonaron fine de veturado, kiel la motorvagonon, 
sen delokigado, kio estas gravega cirkonstanco por la simpleco 
de la funciado. 

Hans Reuss 

Supera Termezuristo, Regensburg. 


La elektra trafikado de fervojoj 


La. ĉefa karakterizaĵo de la elektra trafikado estas, ke la 
trajnoj en difinita fervoja reto ricevas veturigan forton el ko- 
muna centralo, dum sur ĉiu lokomotivo nur troviĝas perig*a 
motoro. Tial la fortkapablo ĉe ĉiu trajno estas pli laŭbezone 
variebla ol ĉe vaporlokomotivoj, ĉe kiuj la tuta fortstacio 
(kalclronego, maŝino kaj karboprovizo), devas esti kunportata. 
Facile oni povas- aranĝi la elektrajn lokomotivojn kun granda 
fortkapablo, kiu ebligas movon de grandpezaj trajnoj per rela- 
tive granda rapideco en longaj klinaĵoj. La meza rapideco 
povas tariĝi pligrancligata rilate al la maksimuma rapideco, ol 
estas eble ĉe vaporlokomotivoj, kaj ne nur veturilhavaĵo kaj 
personalo, secl ankaŭ la vojlinio mem fariĝas pli utiligeblaj. 
Por lokala pasaĝertrafiko pli multaj kaj malgrandaj trajnoj 
estas uzeblaj, kaj, ĉar la akcelaclo estas plifortig*ebla, oni povas 
ŝpari multe cla tempo ĉe antaŭurbaj linioj kun oftaj haltoj. La 
trafiksekureco atendeble estos ĝenerale pli bona, kaj plue la 

elektra trafiksistemo verŝajne plifaciligos aplikon de ficlindaj 

* 

aranĝoj por la trafiksekureco. Fine oni konsideru la avantaĝon, 
ke ne estas karbfumo, ŝatatan de la vojaĝanta publiko ; cir- 
konstanco precipe grava ĉe linioj kun multaj aŭ longaj tuneloj. 

La demando do estas : kiuj estas la faktoroj, kiuj povas 
starigi ekonomian eblon pliĝeneraligi tiun trafiksistemon ? 


La kosto de la elektraj lokomotivoj ne estas decidiga. Tiuj 
ĉi nun kostas apenaŭ pli ol duonon de la prezo por vapor- 
lokomotivoj kun egala fortkapablo, kaj konsiderinde pligravaj 
ŝparoj ne estas atendeblaj rilate al ili. La kostoj por la fort- 
kondukiloj kontraŭe estas tre konsiderindaj. Tiuj ĉi kostoj 
tamen fariĝis malaltigitaj per la iom post iom sukcesinta uzo 
de pli fortaj ŝarĝoj, tiel en la provizdonaj, kiel en la kontaktaj 
konduklinioj. La plej g*rava ekonomia faktoro, kaj samtempe 
la plej varia inter la diversaj okazoj, tamen estas la fortkosto , 
t. e. la kosto por produkti la elektran fluon. 

La elektra energio por fervoja trafiko ĝenerale fariĝas 

produktata per du malsamaj metodoj : aŭ en vaporcentralo, aŭ 

en akvofortcentralo. Tiuj ambaŭ specoj de fortcentraloj dife- 

rencas esence. La konstrukosto por vaporcentralo estas ĝene- 

rale tre malalta, kompare kun tiu de akvocentralo, kalkulante 

laŭ ĉevalpovoj. Kontraŭe la daŭraj kostoj — t. e. la specialaj 

kostoj por ĉiu produktita kilowatthoro, krom rento kaj amortizo 

de la konstrukapitalo — estas multe pli altaj por vaporcentralo, 

ol por akvoforta uzino. Ĉiu kilowatthoro postulas ĉe vapora 

aranĝo kvanton da karbo, dum pligrandigita energiproduktado 

ĉe akvoforta uzino apenaŭ kostas pli multe ol la pligrandiĝanta 

0 

eluzado de la maŝinaro kaj la pli granda konsumo de la ŝmiriloj. 

Ce libera elekto inter vaporforto kaj akvoforto, la unua 
estas preferinda nur kiam la bezona maksimuma povo fariĝas 
nur malmulte uzata, kaj kiam la produktkostoj por la sumo da 
kilowatthoroj do fariĝas relative malgravaj. Tiaokaze la mal- 
pligrancla konstrukosto de la vaporuzino estas decidiga. Sed ju 
pli la ŝarĝbezono utiligas la instalitan fortkapablon, des pli la 
cirkonstancoj ŝanĝiĝas je favoro por la akva forto. 

Akvoforto por la movado do estas des pli avantaĝa, ju pli 
grandan kaj interesan trafikon oni povas provizi je forto el unu 
fortcentralo aŭ aro da fortcentraloj. Tiuj trajnoj, kiuj samtempe 
veturas en tia distrikto, do postulas kontinuan - mezkvanton da 
forto, kaj tiu kvanto devas esti proksime sub la maksimuma 
ŝarĝo bezonata ĉe la plej postulanta trafikkombino, por kiu la 
fortcentralo devas esti aranĝita. Se la kondiĉo pri maldiversa 
trafikintenseco estas sufiĉe plenumata, oni trovas staton, ĉe kiu 
la akvoforto — almenaŭ se la konstrukostoj ne estas tro grandaj 

— estas malpli kosta ol alispeca forto. Ce tia stato la akvo- 
forto povas ŝpari trafikkostojn tiom, ke elektra trafiko fariĝas 
ekonomia avantaĝo. 

Tamen oni ne povas diri, ke kiu ajn akvoforto, eĉ mal- 
multekosta, rilate al konstruado, estas konvena por elektra fer- 
vojtrafiko. Pro la tre varianta fiuŝarĝo dum la moviĝo de la 
trajnoj, kaj por ekonomie avantaĝa trafiko, la akvofortuzino 
devas povi per hidraŭlika akumulado sekvi tiujn variojn, ne 
perdante tro grandan akvokvanton. Ekzemple, se fortcentralo 
devas provizi fervojan linion kun nur dumtagaj trajnoj, devas 
super la uzino troviĝi baseno sufiĉa, tiel por doni la akvopli- 
iĝon necesan por nekonstante plejaltaj ŝarĝookazoj, kiel por 
ricevi la alfluon dum tiu tempo, kiam estas nenia trafiko. Mult- 
loke oni devis formi per digkonstruoj la bezonatajn kolekt- 
basenojn, kio pligrandigis konsiderinde la konstrukostojn. 

El raporto en la sveda ga\eto «Jdrnbanebladet tradukis 

John Lundgren (Hedemora, Svedujo) 

Trafikchefsassistent vid Sodra Dalarnesjarnwag. 

Berna Internacia Kontrakto pri la Fervojaj 

transportaĵoj (Sekvo). 

(2) La precizaj difinoj pri la skribado kaj la enhavo de la 
ŝarĝatesto, precipe la uzota formularo estas rezervataj al la 
plenumaddifinoj. 

La enskribo de pluaj deklaroj en la ŝarĝateston, la 
skribado de aliaj dokumentoj anstataŭ la ŝarĝatesto, kaj la al- 
dono de aliaj skribaĵoj al la ŝarĝatesto ne estas permesataj, se 
ili ne estas uzeblaj kaŭze de ĉi tiu kontrakto. 

(4) Tamen, se la leĝoj aŭ regularoj de la forsendstacio or- 
donas, la fervoja administracio povos postuli la skribadon de 
dokumento krom la ŝarĝatesto, kiu havos la destinon, ke ĝi 
restu en la manoj de la administracio, por esti dokumento pri 
la transporta kontrakto. 

(5) Ĉiu fervoja administracio rajtas, rilate al la interna pri- 
laborado, uzi trunkan deŝirkajeron, kiu restos en la forsend- 
stacio kaj estos signata per la samaj numeroj kiel la ŝarĝatesto 
kaj la duplikato. 

Artikolo Vll-a. 

(1) La forsendonto estas garantideva pri la ĝusteco de la 
diroj enskribitaj en la ŝarĝateston kaj toleros ĉiujn konsekvenc- 
ojn devenontajn el neĝustaj, nepi^ecizaj aŭ nesufiĉaj deklaroj. 

(2) La fervoja administraro ĉiam rajtas ekzameni la kon- 
formon de la enhavo de la sendaĵoj kun la diroj de la ŝarĝ- 

atesto. La konstato okazos laŭ la leĝoj aŭ regularoj ekzistantaj 

* 

en la loko de la ekzamenado. La rajtigito estas celkonscie in- 
vitota, ke li ĉeestu la ekzamenadon, rezervite la okazon, ke ĝi 
okazos kaŭze de policaj ordonoj, kiujn la ŝtato rajtas fari en 
la intereso de la publika sendanĝereco aŭ de la publika ordo. 

(3) Rilate al la rajto kaj devoj de la fervojaj administraroj, 
enketi aŭ ekzameni la pezon aŭ la nombron de la sendaĵoj, la 
leĝoj aŭ regularoj de la interkonsentintaj ŝtatoj estas validaj. 

(4) Okaze de neĝusta diro de la enhavo de sendaĵo aŭ 
okaze de tro malalta diro de la pezo, kaj okaze de troŝarĝo de 
vagono ŝarĝita de la forsendanto aldona transporta pago estas 
pagota al la fervojaj administraroj partoprenontaj je la trans- 
porto laŭ la plenumaddifinoj — krom la postpago de la even- 
tuale mankanta transporta pago rilate al la ŝarĝo kaj la kom- 
penso de la okazinta malgajno kaj la punoj ordonitaj per pun- 
leĝaj aŭ policaj difinoj. 

(5) Aldona transporta pago ne estas pagota : 

a) Okaze de neĝusta diro de la pezo de komercaĵoj, por 
kies pesigado la fervoja administraro estos devigata laŭ la va- 
lidaj difinoj por la forsenda stacio. 

b) Okaze de neĝusta diro pri la pezo aŭ okaze de troŝarĝo, 
se la forsendanto postulis en la ŝarĝatesto la pesigadon per la 
fervoja administraro. 

c) Okaze de troŝarĝo okazinta kaŭze de influoj de la vetero 
dum la transporto, se la forsendonto pruvos, ke li plenumis 
dum la ŝarĝo de la vagono la difinojn validaj por la forsenda 
stacio. 

d) Okaze ae pligrandiĝo de la pezo okazinta dum la trans- 
porto, kiu ne kaŭzas troŝarĝon, se la forsendinto pruvos, ke la 
pligrandiĝo de la pezo estas kaŭzita per influoj de la vetero. 

Reuss, 


(Daŭrigota.) 

La Talbot/a Vagono 

Ankaŭ en aŭtuno 1912 regis preskaŭ ĉie en Okcident-Eŭropo 
vagon-manko. La fervojaj kompanioj preskaŭ ĉiujarc igas kons- 
trui kvanton da novaj vagonoj, sed la transportotaj komercaĵoj 
amasiĝas precipe nur en aŭtuno, kiuj konsistas el sukerbetoj, 
terpomoj, karboj, bulboj, t. e. disŝutitaj komercajoj (marchan - 
dises en vrac), grenoj, k.t. p. La ordinaraj malfermaj vagonoj 
de 10 tonoj (10.000 kg.) fariĝas tro malgrandaj, oni konstruas 
vagonojn de 20 tonoj sur 3 aŭ 4 aksoj, sed liuj ĉi vagonoj far- 
iĝas tro longaj. Ekzemple la evit-relvojoj povas surteni ofte 
nur vagonarojn de 50 vagonoj normalaj , ne tioin de preskaŭ 
duobla longeco, sur ranĝir-montetoj la longaj vagonoj ofte estas 
maloportunaj. Por maso-komercaĵoj disŝutitaj oni bezonas va- 
gonojn de normala longeco, kiuj tamen havas ŝarĝpovon dc 
20 lonoj, kaj kiuj povas esti malŝarĝataj en kelkaj momentoj, 
malfermataj simple la du flankklapojn. Tiaj vagonoj estas la 
memmalŝarĝantaj laŭ la Talbofa sistemo. Ili havas formon de 
trogo sur radoj, similas iomete la ĉie konatajn Decauville 
sablovagonctojn de entreprenistoj. Tuj post malŝarĝo ili ree 
estas disponeblaj, sed ne ĉiam tiaj vagonoj trovas tuj novan 
Ŝarĝon, tial ofte la vagonoj veturas malplenaj. Ankaŭ la alt- 
eco de tiuj vagonoj estas kelkfoje maloportuna por la enŝarĝ- 
ado, tamen oni povas korekti tion per tria superklapo, kiu estas 
malferma dum ŝarĝado. Ekzistas kelkaj ĝenajoj, kiel la granda 
rad-premo kaj la alta pezocentro, sed restas la utiloj granda 
ŝarĝpovo, mallongeco, memmalŝarĝantaj, mallonga rondirad- 
tempo, eĉ kiam ne estas ŝarĝo tuj post malŝarĝado. Nunteinpe 
en multaj landoj ekzistas ordinaraj vagonoj, kiuj malplenaj ve- 
turas ĉiam nur al la karbminejo, kaj kiuj en stacio de destino 
(ŝarĝita) bezonis tutan tagnokton kaj pli por la malplena 
retrosendado. Bal (el Breda). 


Hotelo rekomendinda al Esperantistoj. 

GRAND HOTEL DU GLOBE 

71, rue Monge, Paris 


Centra Presejo Esperanlisla, V. Polgar, 33, rue Lacepede, Paris. 

Le gerant: Givomd. 







8 


La TaIbot 3 a Vagono 

Ankaŭ en aŭtuno 1912 regis preskaŭ ĉie en Okcident-Eŭropo 
vagon-manko. La fervojaj kompanioj preskaŭ ĉiujare igas kons- 
trui kvanton da novaj vagonoj, sed la transportotaj komercaĵoj 
amasiĝas precipe nur en aŭtuno, kiuj konsistas el sukerbetoj, 
terpomoj, karboj, bulboj, t. e. disŝutitaj komercaĵoj (marchan - 
dises en vrac), grenoj, k. t. p. La ordinaraj malfermaj vagonoj 
de 10 tonoj (10.000 kg.) fariĝas tro malgrandaj, oni konstruas 
vagonojn de 20 tonoj sur 3 aŭ 4 aksoj, sed tiuj ĉi vagonoj far- 
iĝas tro longaj. Ekzemple la evit-relvojoj povas surteni ofte 
nur vagonarojn de 50 vagonoj normalaj, ne tiom de preskaŭ 
duobla longeco, sur ranĝir-montetoj la longaj vagonoj ofte estas 
maloportunaj. Por maso-komercaĵoj disŝutitaj oni bezonas va- 
gonojn de normala longeco, kiuj tamen bavas ŝarĝpovon de 
20 tonoj, kaj kiuj povas esti malŝarĝataj en kelkaj momentoj, 
malfermataj simple la du flankklapojn. Tiaj vagonoj estas la 
memmalŝarĝantaj laŭ la Talbot’a sistemo. Ili havas formon de 
trogo sur radoj, similas iomete la ĉie konatajn Decauville 
sablovagonetojn de entreprenistoj. Tuj post malŝarĝo ili ree 
estas disponeblaj, sed ne ĉiam tiaj vagonoj trovas tuj novan 
ŝarĝon, tial ofte la vagonoj veturas malplenaj. Ankaŭ la alt- 
eco de tiuj vagonoj estas kelkfoje maloportuna por la enŝarĝ- 
ado, tamen oni povas korekti tion per tria superklapo, kiu estas 
malferma dum ŝarĝado. Ekzistas kelkaj ĝenaĵoj, kiel la granda 

rad-premo kaj la alta pezocentro, sed restas la utiloj granda 

% 

ŝarĝpovo, mallongeco, memmalŝarĝantaj, mallonga rondirad- 
tempo, eĉ kiam ne estas ŝarĝo tuj post malŝarĝado. Nuntempe 
en multaj landoj ekzistas ordinaraj vagonoj, kiuj malplenaj ve- 
turas ĉiam nur al la karbminejo, kaj kiuj en stacio de destino 
(ŝarĝita) bezonis tutan tagnokton kaj pli por la malplena 
retrosendado. Bal (el Breda). 


Hotelo rekomendinda al Esperantistoj. 

GRAND HOTEL DU GLOBE 

71, rue Monge, Paris 


Centra Presejo Esperantista, V. Polgar, 33 , rue Lacepede, Paris. 

Le gerant: Givord. 








